Kaarma vallas elavad Ellen ja Kaljo võtavad mandrilt tulnud külalised särava naeratusega vastu. Ellen toob lauale õllekapad - üks hiidlaste kingitud, teine auhinnaks saadud - ja näitab abikaasa Kuldkapa diplomit. Kaljo on nii tagasihoidlik, muheleb ja ütleb vaid, et see õlletegemise komme on saarlasel sünnist saati küljes, tema püüab vana traditsiooni jätkata. «Oot, ma kohe toon ühe öllekeha (mandri eesti keeles õlleankru) välja, siis saate teada ka, millest jutt käib,» sõnab peremees ja laseb ankrust  kapatäie õlut maitsmiseks.